recursal/SuperWikiNEXT-32B huggingface dataset:
ה**תווך הבלתי רווי** (באנגלית: **Unsaturated Zone** או **Vadose Zone**) הוא אזור בתת-הקרקע שנמצא בין פני הקרקע למי התהום. העובי של התווך הבלתי רווי יכול להשתנות בין עשרות ומאות מטרים באזורים צחיחים, או כלל לא להיות קיים כאשר מי התהום מגיעים לפני השטח, למשל כאשר הם מכוסים בביצות או באגמים. תנועת המים בתווך הבלתי רווי היא על פי רוב אנכית כלפי מטה ואילו כשהמים מגיעים למי התהום התנועה שלהם היא בעיקר בכיוון האופקי.

תת הקרקע היא סביבה נקבובית המכילה מטריצה מוצקה של חלקיקי קרקע ונקבובים בחללים שביניהם. תווך בלתי רווי יכול להתפתח בשכבות קרקע או בשכבות סלע. אחת הדרכים לסיווג תת-הקרקע היא לפי אחוז המילוי של הנקבובים במים – האזור בו הנקבובים מלאים במים מכונה האזור הרווי והוא האזור בו נמצאים מי התהום. האזור בו הנקבובים מכילים גם מים וגם אוויר הוא התווך הבלתי רווי. החלק היחסי של נפח הנקבובים המכיל מים מוגדר כדרגת הרוויה.

באזור התווך הבלתי רווי, עומד הלחץ של המים מוגדר כבעל ערך שלילי והוא מכונה על פי רוב העומד המטריצי (באנגלית matric head). עומד זה נובע בין היתר מהכוחות הקפילריים המתפתחים בין המים, האוויר והמוצק. אחת הדרכים להפריד בין התווך הרווי לתווך הבלתי רווי היא שבתווך הרווי עומד הלחץ חיובי. ככל שגודל הנקבובים קטן יותר, הכוחות הקפילריים המתפתחים חזקים יותר, ולכן יכולה להיווצר מעל אקוויפרים פריאטים שכבה רוויה במים, אשר עומד הלחץ בה שלילי. שכבה זו מכונה האזור הקפילרי וממוקמת בין התווך הבלתי רווי ומי התהום ועובייה משתנה בהתאם לגודל הנקבובים.

התווך הבלתי רווי אמנם לא מכיל כמות גדולה של מים, אך להבנה של התהליכים המתרחשים בו יש חשיבות גדולה בתחומים רבים, ביניהם השקיה, הזנת הצומח, גידולים חקלאיים והסעת מזהמים בקרקע. אירועי זיהום שמתרחשים על-פני הקרקע צריכים לעבור בתווך הבלתי רווי לפני הגעתם למי התהום. קצב ההתקדמות של מים ומומסים מפני הקרקע ועד למי התהום תלוי תלות חזקה בדרגת הרוויה של התווך הבלתי רווי. למשל, באקוויפר החוף של ישראל, קצב החידור יכול להשתנות בתלות בדרגת הרוויה בין שעות ספורות לעשרות שנים. המים והנוטריינטים שנאגרים בתווך הבלתי רווי קריטיים בחשיבותם לביוספירה. תחומי המחקר שעוסקים בתווך הבלתי רווי מכונים פיזיקה של הקרקע ומכניקת קרקע. ניתן להתייחס לתווך הבלתי רווי ולעיסוק בו כחוליה המקשרת בין תחום ההידרולוגיה העילית ותחום ההידרולוגיה של מי תהום. תנועת מים בתווך הבלתי רווי מתוארת במודלים מתמטיים על ידי חוק דרסי ומשוואת ריצ'רדס. מאמרים שמתפרסמים בעיתון המדעי Vadose Zone Journal מוקדשים כולם לתהליכים המתרחשים בתווך הבלתי רווי.

קישורים חיצוניים
----------------

* התווך הבלתי רווי, באתר אנציקלופדיה בריטניקה (באנגלית)

* הדמיה של תנועת מים במערכת אקוויפר מורכבת

הערות שוליים
------------

1. ↑  "Vadose zone | hydrology". *Encyclopedia Britannica* (באנגלית). נבדק ב-2018-08-19.
2. ↑  Freeze, R.A. and Cherry, J.A. **Groundwater**, Englewood Cliffs, NJ, 1979, עמ' 604
3. ↑  עמיחי סנה ואחרים, רגישות אקוויפר החוף לזיהום מתשטיפי כבישים וזיהומי שטח אחרים, ‏2004 (ארכיון)
4. ↑  US Geological Survey, Office of Groundwater
שגיאות פרמטריות בתבנית:מקורות   
פרמטרי חובה [ נושא ] חסרים 

**ערפילית סולארית** היא ענן בין-כוכבי של גזים ואבק המוביל להיווצרות מערכת השמש.

מבנה ותכונות
------------

הערפילית הסולארית הייתה מורכבת בעיקר ממימן ומהליום שמקורם במפץ הגדול ומעט יסודות כבדים יותר (כ-2%) שמקורם בתהליכי נוקליאוסינתזה בכוכב סמוך אשר סיים את חייו.

בשלב מסוים, הפרעה כלשהי, כנראה גל הלם של סופרנובה קרובה, גרמה ללחץ חזק על הערפילית הסולארית שדחף את החומר כלפי פנים, כאשר הכבידה שפעלה על החומר כלפי המרכז התגברה על לחץ הגזים שפעל כלפי חוץ, הערפילית החלה לקרוס במהירות. הערפילית התחממה בתהליך הקריסה כתוצאה מגידול בצפיפות, ובעקבות שימור התנע הזוויתי היא החלה להסתובב במהירות גדולה. היות שהקריסה הכבידתית יעילה יותר בכיוון ציר הסיבוב, הערפילית הפכה להיות ליותר ויותר שטוחה. במרכז הערפילית, היכן שמרבית החומר התרכז, החלה להיווצר השמש.

היסטוריית הערפילית הסולארית
---------------------------

"השערת הערפילית" ("Nebular Hypothesis"), שהוצעה בשנת 1755 על ידי עמנואל קאנט ונוסחה בנפרד על ידי פייר-סימון לפלס, היא המודל המקובל בשנות האלפיים להסברת התהליכים שהובילו להיוצרות מערכת השמש. משערים שההצעה מבוססת על רעיון ראשוני של עמנואל סוודנבורג משנת 1734. השערת הערפילית גורסת כי מערכת השמש נוצרה כתוצאה מקריסה כבידתית של ענן בין כוכבי המורכב מגזים ואבק המכונה ערפילית סולארית.

קוטרה של ערפילית זו היא אלפי יחידות אסטרונומיות ומסתה הייתה גדולה אך במעט ממסת השמש שנוצרה ממנה.

מערכת השמש והערפילית הסולארית
-----------------------------

מענן זה של גזים ואבק נוצרו גם כוכבי הלכת. מקורם של כוכבי הלכת בגופים קטנים יותר, הקרויים "פלנטסימליים", שגודלם מספר קילומטרים. גופים אלו תפחו כתוצאה מהתאחדות וספיחת אבק במשך מיליוני שנים. מערכת השמש הפנימית הייתה חמה, ולכן תרכובות מימן (למשל מתאן) לא יכלו להתעבות בה. כוכבי הלכת שנוצרו שם היו קטנים יחסית (הם מכילים כ-0.6% מהחומר של הדיסקה הפלנטרית), והם היו מורכבים בעיקר מחומרים בעלי נקודות התכה גבהות כמו סיליקטים ומתכות. גופים סלעיים אלה הפכו בסופו של דבר לכוכבי הלכת הארציים.

רחוק יותר מהשמש נוצרה חגורת האסטרואידים שנמצאת על הגבול הכבידתי בין השמש לכוכב הלכת הענק צדק. החומר בחגורה זו לא הצליח להתמזג לכדי כוכב לכת בגלל ההשפעה הכבידתית החזקה של צדק. עוד יותר רחוק מהשמש, מעבר לקו הכפור, התפתחו ענקי גזים, אשר היו מסיביים מספיק כדי לשמור על "האטמוספירה הראשונית" של מימן והליום. מנגד, כוכבי הלכת הארציים שהיו קרובים יותר לשמש איבדו עם הזמן את המימן וההליום שלהם ויצרו "אטמוספירות משניות", כתוצאה מתהליכים וולקניים, פגיעת אסטרואידים, או במקרה של כדור הארץ גם בעקבות הופעת בעלי חיים וצמחים.

הערפילית הסולארית במהלך השנים
-----------------------------

כ-100 מיליון שנה לאחר שהחל התהליך, העלייה בלחץ המימן במרכז הערפילית שקרסה והעלייה בצפיפות שלו גרמו לטמפרטורת הליבה לעלות, והכוכב החל לבצע היתוך גרעיני. מאז, ההיתוך הגרעיני שמתרחש בליבת השמש הוא מקור האנרגיה הראשי של מערכת השמש כולה. בשלב זה נוצר הדף מתמשך שהיה אחראי לסילוק שאריות הגזים מהערפילית, ולהרס "האטמוספירה הראשונית" של כוכבי הלכת הארציים. סילוק שאריות החומר שלא היו קשורות חזק לגופים הגדולים יחסית במערכת השמש, גרם להפסקת גדילתם של גופים אלו, ולהתייצבות המבנה של מערכת השמש בצורת מערכת כוכבי הלכת הדומה מאוד למערכת הנוכחית.
**ערפילית ראש הסוס** (ידועה גם כ-**Barnard 33** או כ-**IC 434**) היא ערפילית בליעה בקבוצת הכוכבים אוריון. מרחקה מכדור הארץ כ-1,500 שנות אור וקוטרה כ-3 שנות אור. קוטר צוואר הסוס של הערפילית כ-0.82 שנות אור. הערפילית ידועה בשל צורתה המיוחדת, המזכירה ראש סוס, ומכאן שמה. הערפילית חיוורת, ולא ניתן לראות אותה בעין בלתי מזוינת. בטלסקופ, היא אחד מגרמי השמים הקלים ביותר לזיהוי בשל צורתה הייחודית.

הערפילית התגלתה בשנת 1888 על ידי האסטרונומית וילמינה פלמינג במצפה כוכבים בקולג' הרווארד, השייך לאוניברסיטת הרווארד.

מידע כללי
---------

הערפילית מורכבת מענני אבק כהה וגזים מסתחררים. הזוהר האדום שבה נוצר כתוצאה מגז מימן, מיונן על ידי מערכת של חמישה כוכבים הנקראת σ באוריון מתחת לחגורת אוריון הממוקמת מאחורי הערפילית. הערפילית אפילה בשל האבק הסמיך שבה. ניתן לראות סילוני גז הנפלטים מהערפילית בשל השדה המגנטי החזק שבה. בבסיס הערפילית ישנן נקודות בוהקות שהן כוכבים צעירים בהיווצרות. 

הערפילית נמצאת בקבוצה הכוכבים אוריון. בישראל, היא ניתנת לצפייה בחורף בשעות הערב. היא נמצאת בחגורת אוריון הנראית כשלושה כוכבים זה אחר זה, ליד אלניטק - הכוכב התחתון מהשלושה. בהירות נראית הערפילית נמוכה והצפייה בה מצריכה שימוש בטלסקופ טוב באתר שאין בו זיהום אור.

תמונות נוספות
-------------

|  |
| --- |
| * ערפילית ראש הסוס (במרכז התמונה) ערפילית ראש הסוס (במרכז התמונה)
* תמונה מוגדלת של ערפילית ראש הסוס תמונה מוגדלת של ערפילית ראש הסוס
 |

קישורים חיצוניים
----------------

ויקישיתוף מדיה וקבצים בנושא **ערפילית ראש הסוס** בוויקישיתוף
* אודות ערפילית ראש הסוס, מתוך הספרייה הווירטואלית של המרכז לטכנולוגיה חינוכית
* ערפילית ראש הסוס, באתר אנציקלופדיה בריטניקה (באנגלית)
* ערפילית ראש הסוס, בבסיס הנתונים SIMBAD לגרמי שמיים אסטרונומיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561294905171
* LCCN: sh2001010279

 |
**ערצב הגינה** (שם מדעי: *Gryllotalpa gryllotalpa*) הוא חרק ממשפחת הערצביים המהווים חלק מסדרת חגבאים. ידוע בשפת העם בכינוי "כלב מים".

אורך גוף הבוגר 40–60 מ"מ. צבעו חום, ראשו קטן, עיניו קטנות ומנוונות בחלקן. החזה הקדמי גלילי, הרגליים הקדמיות מיועדות לחפירה ומצוידות בשוקיים ובפיסות רחבות, הנושאות דורבנות לחפירה. המין מוכר ממערב האזור הפָּלֵאַרְקְטִי (אזור זואוגֵאוגרפי הכולל את אירופה, צפון אפריקה, אסיה מדרום להימלאיה והים האדום), ונמצא בכמויות קטנות באזורים מסוימים בישראל.

ערצב הגינה ניזון מהחי ומהצומח. מין זה מיטיב להלך על הקרקע, לחפור, לעוף ולשחות. הוא שוכן בקרבת מקווי מים או באדמה לחה. הוא מעדיף קומפוסט או אדמה עשירה בחומר אורגני. בקרקע שלא הושקתה הוא חופר לעומק של 30 ס"מ ואף יותר. בלילות הוא נמשך אל אור החשמל בבתים. הזכרים מחזרים אחרי הנקבות תוך כדי השמעת קולות צרצור. הנקבה מטילה כ-200 ביצים אובאליות בתוך מחילה באדמה. כעבור שבוע עד עשרה ימים אחרי הטלת הביצים הן בוקעות וכעבור 4–5 חודשים נשלמת ההתפתחות ומופיעים הבוגרים. סך כל חיי הבוגר נמשכים כשישה חודשים.

קישורים חיצוניים
----------------

ויקישיתוף מדיה וקבצים בנושא **ערצב הגינה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ARKive
* ITIS
* NCBI
* GBIF
 |

* ערצב הגינה, באתר "בעלי חיים קטנים" של מכון מופ"ת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543310705171

 |
סר **דייוויד פרוסט** (באנגלית: **David Paradine Frost**‏; 7 באפריל 1939 - 31 באוגוסט 2013) היה עיתונאי, סופר, קומיקאי, איש תקשורת ומארח טלוויזיה אנגלי, שנודע בזכות ראיונותיו עם אישים בכירים, ובפרט בשל ראיון מפורסם שקיים עם ריצ'רד ניקסון ב-1977.

ביוגרפיה
--------

בשנות ה-60 ערך פרוסט ראיון נדיר עם הפושע הנאצי באלדור פון שיראך, לאחר שזה השתחרר ממאסר. בשנת 1972 שוחח טלפונית עם היועץ לביטחון לאומי ומזכיר המדינה של ארצות הברית דאז, הנרי קיסינג'ר. בשנת 1977 ראיין את ריצ'רד ניקסון בראיון יוצא דופן, שעובד לימים למחזה ולסרט ("פרוסט/ניקסון"). בינואר 1980, היה מהאחרונים לראיין את מוחמד רזא פהלווי, שאה איראן האחרון. הראיון שודר ב-17 בינואר ברשת ABC. מ-1987 ל-2008 הגיש את התוכנית "דרך חור המנעול" בין השנים 1993 ל-2006 הגיש את התוכנית "ארוחת בוקר עם פרוסט". ב-2007 התדיין עם מנהיג לוב מועמר קדאפי. ביוני 2010 הגיש ב-BBC תוכנית תיעודית על הסאטירה. מנובמבר 2006 עד 2012 הגיש את התוכנית "דייוויד פרוסט על העולם" ב"אל ג'זירה" בגרסתה האנגלית. החל מ-2012 הגיש את התוכנית "ריאיון עם פרוסט".

פרוסט מת בגיל 74 מהתקף לב, על סיפונה של ספינת התענוגות "המלכה אליזבת", אשר שימש כדוברה. בין מספידיו דייוויד קמרון.

הישגים בולטים
-------------

פרוסט היה האדם היחיד שראיין את כל ראשי ממשלת בריטניה מ-1964 עד 2010: הרולד וילסון, אדוארד הית', ג'יימס קלהאן, מרגרט תאצ'ר, ג'ון מייג'ור, טוני בלייר, גורדון בראון ודייוויד קמרון, ואת כל נשיאי ארצות הברית מ-1969 עד 2008: ריצ'רד ניקסון, ג'רלד פורד, ג'ימי קרטר, רונלד רייגן, ג'ורג' בוש האב, ביל קלינטון וג'ורג' בוש הבן.

קישורים חיצוניים
----------------

ויקישיתוף מדיה וקבצים בנושא **דייוויד פרוסט** בוויקישיתוף
* דייוויד פרוסט, באתר אנציקלופדיה בריטניקה (באנגלית)
* דייוויד פרוסט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007352136305171
* BIBSYS: 90817778
* BnF: cb14099268x (data)
* GND: 133670597
* ISNI: 0000 0001 1695 9302
* LCCN: n50023415
* LNB: 000067809
* MusicBrainz: 0771bc02-6ab4-484c-9983-e9f8f07e1417
* NARA: 10581270
* NDL: 00440275
* NKC: xx0168404
* NLK: KAC200702505
* NTA: 070263329
* SELIBR: 187606
* SNAC: w64b48nv
* SUDOC: 135757444
* VIAF: 106813573
* WorldCat: lccn-n50023415

 |
**דייוויד קופרפילד** (באנגלית: **David Copperfield**) הוא סרט אילם שחור-לבן בריטי משנת 1913. הסרט מבוסס על הרומן "דייוויד קופרפילד" מאת צ'ארלס דיקנס. הוא אחד הסרטים באורך מלא הבריטיים הראשונים שנוצרו בתקופה שתעשיית הקולנוע העולמית החלה לעבור מיצירת סרטים קצרים לעבר יצירות ארוכות ושאפתניות יותר.

הסרט נוצר על ידי חברת Hepworth Manufacturing Corporation, בהפקת ססיל הפוורת'. תומאס בנטלי ביים וכתב את התסריט. בממלכה המאוחדת יצא הסרט לאקרנים באוגוסט 1913, ובארצות הברית ב-1 בדצמבר 1913. אורך הסרט 67 דקות על גבי שבעה סלילים.

בביקורת על הסרט במגזין The Dickensian נכתב:

> 
> הקרנת הסרט נמשכת כמעט שעתיים, והוא מחולק לשישה חלקים. הוא מספר את תולדותיו של דייוויד החל מחייו עם בלונדרסטון ועד לאיחודו המאושר עם אגנס. את דמותו של דייוויד מגלמים שלושה שחקנים שונים, מאסטר אריק דזמונד, מר לן בת'ל ומר קנת' ור. הראשון היה אחד השחקנים-ילדים הנבונים ביותר. אין לנו די מקום לדבר על כל הדמויות שהוצגו. כל אחת מהן הייתה פרי רוחו של דיקנס שהפיח בהן חיים.
> 
> 
> הסרט כולל את כל הדמויות הבולטות, ואת כל האירועים החשובים בספר, שהופכים את הסיפור למובן לצופה. כמו כן הם מתרחשים במקומות שבהם מיקם אותם הסופר.
> 
> 
> 
>

צוות השחקנים
------------

* רג'ינלד שפילד – דייוויד קופרפילד הילד
* לן בת'ל – דייוויד קופרפילד הנער
* קנת' ור – דייוויד קופרפילד הבוגר
* עדנה מיי – אמילי הילדה
* איימי וריטי – אמילי הבוגרת
* אלמה טיילור – דורה ספנלו
* ה. קולינס – וילקינס מיקובר
* מיס וסט – אמה מיקובר
* ג'ק הולקאפ – אוריה היפ
* ג'יימי דרלינג – דניאל פגוטי
* ססיל מנרינג – ג'יימס סטירפורת'

קישורים חיצוניים
----------------

* "דייוויד קופרפילד", במסד הנתונים הקולנועיים IMDb (באנגלית)
* "דייוויד קופרפילד", במסד הנתונים הקולנועיים KinoPoisk (ברוסית)

הערות שוליים
------------

1. ↑  *David Copperfield* on the British Film Institute website
2. ↑  *David Copperfield* on 123 Nonstop Movies
3. ↑  *David Copperfield on the Cinemaatograph*, *The Dickensian* , Vol IX, No. 10, October 1913
**תְּרִיסָנִית** (שם מדעי: *Clypeola*) הוא סוג במשפחת המצליבים, הכולל 54 מיני עשבים חד-שנתיים נמוכים. תפוצת הסוג באזורי הצומח הים-תיכוני, האירנו-טורני והסהרו-ערבי. בארץ ישראל גדלים בר שלושה מינים.

תיאור מורפולוגי
---------------

עם סוג זה נמנים עשבים חד-שנתיים נמוכים, הצומחים בצורה זקופה, המתחלקים מבסיסם לגבעולים דקים. הצמחים מכוסי שיערות כוכבניות, שמקנים לצמח מראה מאפיר. עלי הצמח מזכירים בצורתם סרגל או מרית, והם תמימים (אינם משוננים בשפתם). פרח התריסנית קטן, כאורך עלי הגביע או מעט גדול מהם, וצבעו צהבהב. הפרח אופייני למשפחה. הפרחים ערוכים בתפרחת מטיפוס אשכול. 

פרי התריסנית הוא מטיפוס תרמיל, קטן, אינו נפתח עם ההבשלה, וצורתו עגולה. הפרי מכיל זרע בודד, ומשתלשל כלפי מטה בצורה אופיינית.

מקור השם
--------

מקור שמו המדעי "Clypeola", בשם "Clypeatus" שמציין סוג של מגן שהיה בשימוש הצבא הרומי. מגן ה-Clypeatus בעל צורה עגולה, להבדיל ממגן הסקוטום שהוא בעל צורה מלבנית יותר. שם זה מרמז על צורתו העגולה של פרי הצמח. 
הודות לכך שמקור השמות המדעיים לצמחים הוא לרוב בשפה הלטינית, קיימים שמות רבים לצמחים שמקורם באמצעי לחימה בעת העתיקה (לדוגמה: סייפן, מרצע ועוד).

מיני הסוג בארץ-ישראל
--------------------

* **תריסנית מלולה** (*Clypeola jothlaspi*) – המין הנפוץ, יחסית, בארץ. הפרי מכוסה שערות הדוקות, להבדיל מהמינים האחרים בארץ שהשערות בהם אינם הדוקות. הפרי מוקף במלל, ומכאן שם המין. מין זה נפוץ בתצורות צומח ים-תיכונית, ברוב חלקי הארץ פרט למדבר הקיצוני. הוא גדל לרוב סמוך לסלעים, ופריחתו מקדימה יחסית, בחודשים ינואר-מרץ.
* **תריסנית שִֹכָּנִית** (*Clypeola aspera*) – המין נדיר בהשוואה לקודם. הפרי נראה כבעל קוצים, ומכאן שמו. ה'קוצים' הם שערות זיפניות נוקשות. מין זה גדל בחבל הצומח הים-תיכוני ובחרמון, וניתן לראותו בעיקר בחלקים הגבוהים של שדרת ההר המרכזית. הפריחה בחודשים ינואר- מרץ.
* **תריסנית מחודדת** (*Clypeola lappacea*) – המין נדיר מאוד הגדל בעיקר בחרמון וכן בהרי יהודה.

לקריאה נוספת
------------

* נעמי פינברון-דותן ואבינעם דנין, **המגדיר לצמחי בר בארץ-ישראל**, ירושלים: הוצאת כנה, 1991, עמ' 250-249. (הספר בקטלוג ULI)
* .Stearn, willian T. Botanical latin. Devon: botanical latin, 1966

קישורים חיצוניים
----------------

ויקישיתוף מדיה וקבצים בנושא **תריסנית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* NCBI
* GBIF
* IPNI
* צמחיית ישראל ברשת
* Tropicos
 |

* תריסנית, באתר הצומח של פקיסטן (באנגלית)
**מים לבנים** (באנגלית: **White Waters**) הוא סרט קולנוע ניגרי מסוגת דרמת ספורט משנת 2007 בבימויו של איזו אוג'וקוו. הסרט זכה בארבעה פרסי אקדמיה: פרס הבמאי הטוב יותר, הפסקול הטוב ביותר, התסריט הטוב ביותר, והשחקנית הטובה ביותר וכן היה מועמד ל-12 פרסים נוספים באקדמיה למוזיקה.

הסרט מציג איכויות הפקה ראויות, ומככבים בו או. סי. יוקג`ה וכוכבת הקולנוע הניגרית ריטה דומיניק.

עלילה
-----

הסרט מגולל את סיפורו של נער מקופח בניגריה שנתגלה כרץ מוכשר. מלווין, הוא ילד מנודה מבחינה חברתית, אך מוכשר מבחינה אתלטית. הוא ננטש על ידי הוריו בגיל אחת עשרה בכפר עם סבתו (ג'וקה סילבה). מלווין לעיתים קרובות עורך אימוני ריצה במתקני האתלטיקה בכפר של סבתו. במהלך העלילה מלווין מתאהב בנולה, נערה המתגוררת בכפר של סבתו. ככל שמלווין מתקדם מבחינה ספורטיבית בקבוצת הריצה הוא מגלה כי הוא צובר יריבים אשר קוראים תיגר על מעמדו בקבוצה. אתגרים אלו מחריפים כאשר הבחור המהיר ביותר בקבוצה מרגיש מאוים על ידי מלווין.

עשר שנים חולפות, והגבר הצעיר, הבודד והתימהוני תופס את מבטם של שניים. האחד הוא מאמן נבחרת האתלטיקה שמתאמנת בסביבת הכפר, שמשוכנע שהבחור הצעיר שרץ (כמו פורסט גאמפ) במהירות מסחררת, יכול להשתלב בנבחרתו לקראת אליפות ניגריה. והשנייה היא אחת הספורטאיות המצטיינות של נבחרת הנשים, אותה מציל מלווין אחרי שהיא נשדדת בלילה. כוכב נבחרת האתלטיקה המחזר אחרי הספורטאית הופך לאויבו המר של מלווין, כאשר בו זמנית מעמדו כספורטאי וכמאהב מעורער על ידי הצעיר המופנם. דווקא כשמלווין סוף סוף מתחיל להשתחרר ומתפתח רומן בינו לבין הספורטאית, מתגלים חפציה שנשדדו בפשיטה בביתו.

קישורים חיצוניים
----------------

* "מים לבנים", במסד הנתונים הקולנועיים IMDb (באנגלית)

הערות שוליים
------------

1. ↑  [African Movie Academy Award "AMAA Nominees and Winners 2008"], ‏11 בפברואר 2011
2. ↑  "Africa Movie Academy Awards' nominees take a bow in Josies", ScreenAfrica.com, ‏20 בינואר 2010 (ארכיון)
3. 1 2  מים לבנים, באתר הבמה נותנים במה לתרבות
4. ↑  White Waters, AFRIKCINEPEDIA
DOCUMENTING AFRICAN CINEMA ONE MOVIE AT A TIME, ‏22 בנובמבר 2009
ירוחם (חולצה לבנה) במהלך הופעה בבאר שבע, מרץ 2010
ירוחם (למטה) במהלך הופעה בבאר שבע, מרץ 2010
**עמיר (מירו) ירוחם** (נולד ב-14 במאי 1975) הוא זמר ישראלי.

ביוגרפיה
--------

ירוחם נולד ביפו, נדד בין חולון ובת-ים ובגיל 17 עבר ליבנה בה הקים בשנת 1992 את להקת שב"ק ס'. בשב"ק ס' היה שותף בעשיית ארבעה אלבומים, "שבק" (1995), "כנען 2000" (2000), "בום קרנבל" (2008) ו"פרה פרה" (2012).

בשנת 1996 פרש ירוחם משב"ק ס' והקים את הרכב חלוצי החלל, ביחד עם כפיר ארצי (חמי). ההרכב שילב בין היפ-הופ לפאנק והופיע במשך כשנתיים, עד לחזרתו של ירוחם לשב"ק ס' לקראת האלבום השלישי.

אחרי הוצאת האלבום השלישי של שב"ק ס' החליטו חברי הלהקה לקחת פסק זמן. בשנת 2001 החלו חמי וירוחם לעבוד על אלבום ראשון של חלוצי החלל עם רע מוכיח. האלבום הופק מוזיקלית על ידי מוכיח בניו יורק ובפלורנטין שבתל אביב-יפו.

בשנת 2002 יצא האלבום בהפצה עצמית של חלוצי החלל תחת לייבל שהקימו בשם "המקלט".

באוגוסט 2007 חזרה להקת שב"ק ס' להופיע ביחד.

נכון ל-2015 נשוי ירוחם לאפרת ולזוג שני ילדים. הוא דוקטור להיסטוריה מאוניברסיטת תל אביב בנושא "מוזיקה חברה ודת ביוון הארכאית", בהנחיית פרופ' עירד מלכין. בהערכת העבודה כתבו השופטים: "הידע והניסיון של המחקר כמוזיקאי מאפשרים לו לגשת באופן לא שיגרתי לעדויות כתובות ואיקונוגרפיות ... לאורך המחקר עושה המחבר שימוש פורה במושג ה-'סאונדסקייפ' שמתאר את החוויה המוזיקלית-ריטואלית בכללותה – נגינה, שירה, ריקוד, מיתוס, מרחב הביצוע ועוד. מושג זה התפתח בממשק המחקרי של מוזיקולוגיה, אתנו-מוזיקולוגיה, פסיכו-אקוסטיקה ותחומים נוספים. המחבר הוא הראשון שישם את המושג לחקר תרבות עתיקה...".

ב-16 בדצמבר 2019 שחרר ירוחם סינגל בשם "בוקר טוב שמש". זהו שיר הסולו הראשון של ירוחם והראשון מאז חלוצי החלל, שאינו במסגרת של שב"ק ס'. ב-7 במאי 2021 הוציא ירוחם את אלבום הסולו הראשון שלו - "חלומות באוויר". האלבום הופק על ידי בן הנדלר והופץ על ידי נענע דיסק. בשירים התארחו: הראפר פלד וחברו משב"ק ס' ו"חלוצי החלל", כפיר ארצי (חמי).

קישורים חיצוניים
----------------

ויקישיתוף מדיה וקבצים בנושא **מירו** בוויקישיתוף

* מירו, באתר שירונט
* יואב איתיאל, האימפריה מכה בשישית, מגזין המושבות, 27 ביולי 2012
* עמיר ירוחם, דף שער בספרייה הלאומית

הערות שוליים
------------

1. ↑  סיפורי טקס - תשע"ו
2. ↑  *מירו - בוקר טוב שמש /// MIRO BOKER TOV SHEMESH*, נבדק ב-2019-12-18
3. ↑  מיקי נירון, חלומות באוויר: ראיון מיוחד עם מירו לכבוד אלבום סולו ראשון, באתר mako, ‏יוני, 2021

| שב"ק ס' |
| --- |
| מוקי • חמי‏ • מירו • נמרוד רשף • פילוני • פלומפי B • ג'יימס • דוידי |
| אלבומי אולפן | שבק ס (1995) • בעטיפה של ממתק (1997) • הופעה בקריות 20.2.98 (1998) • כנען 2000 (2000) • בום קרנבל (2008) • פרה פרה (2012) |
| סרט תיעודי | נופל וקם בבימויו של ירון בן נון |
| אמנים והרכבים קשורים | חלוצי החלל • בויאקה • פישי הגדול • יוסי פיין • קוואמי • שחר סוויסה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303859305171

 |
**Vuoristorataa** (בעברית: **רכבת הרים**) הוא סינגל הבכורה של הזמרת הפינית אוולינה. הסינגל יצא לאור ב-22 במאי 2015, כסינגל הראשון מן אלבום הבכורה שלה, 24K. הסינגל יצא לאור באותו תאריך ביחד עם סינגל נוסף, "Rakkaudesta lajiin". את שני הסינגלים איגדה אוולינה לסינגל אחד תחת שני השמות של שניהם, ושניהם יצאו כסינגל הבכורה שלה.

הסינגל לא זכה להצלחה כלל והפך לאחד מהשירים הבודדים של אוולינה שלא הצליחו להיכנס למצעד הפיני הרשמי.

רקע וכתיבה
----------

את הסינגל כתבה אוולינה לבדה, והוא ו-"Ei filtterii", היחידים מן האלבום שנכתבו על ידה ללא השתתפות של כותבים נוספים. את הסינגל הפיק אנרי לאנץ, שלקח חלק גדול בהפקת האלבום וברוב השירים והסינגלים שיצאו ממנו.

לסינגל יצאה עטיפה משותפת שהכילה גם את "Rakkaudesta Lajiin". העטיפה שימשה את שני הסינגלים, ובה רשומים שני השמות שלהם.

וידאו קליפ
----------

הווידאו קליפ הנלווה שצולם לשיר הועלה באותו יום שבו יצא כסינגל רשמי לערוץ ה-Vevo של אוולינה. באותו יום העלתה אוולינה גם את הווידאו קליפ ל-"Rakkaudesta Lajiin". בקליפ ניתן לראות זוג שלאורך כולו עוסק באהבתם ובמימוש האושר שבה.

פרשנות שם השיר "נסיעה ברכבת הרים", מתארת את הזוגיות של הצמד שמופיע בקליפ ובעצם מתאר את "רכבת הרגשות", שהם חווים.

קישורים חיצוניים
----------------

* סרטון השיר Vuoristorataa באתר יוטיוב

הערות שוליים
------------

1. ↑  Steffen Hung, finnishcharts.com - Discography Evelina, www.finnishcharts.com
2. ↑  EvelinaVEVO, YouTube
3. ↑  Evelina - Vuoristorataa, YouTube

| אוולינה |
| --- |
| דיסקוגרפיה |
| אלבומי אולפן | *24K* • *SOS* • *III* |
| ערכים קשורים | יוניברסל מיוזיק גרופ • JVG |

| אוולינה – סינגלים |
| --- |
| *24K* | "Rakkaudesta lajiin" • "Vuoristorataa" • "Honey" • "Sireenit" • "Sushi" • "Ei filtterii" • "Fuulaa" |
| *SOS* | "Kylmii Väreitä" • "Tornado" • "Katri Helena" • "Sun Vika" • "Vielä kerran" • "Nostalgiaa" • "Miks" |
| *III* | "Hitaasti" |
| השתתפות בסינגלים | "Himalaja" • "Takajeejee" • "Kultakehykset" • "Kombo" |
**מנהור** הוא פעילות של הנדסה אזרחית שמטרתה לחפור או ליצור מנהרה.

שיטות מנהור
-----------

בשדה הבנייה המודרנית ידועות שלוש שיטות מנהור עיקריות:

1. מנהור שלבי.
2. מנהור מתועש.
3. חפירה ומילוי.

שיטות מנהור

### מנהור שלבי

מנהור שלבי, הוא שיטה מקובלת לביצוע מנהור או כריה. בשפה המקצועית הוא מכונה לעיתים בשם NATM או SEM. בשיטה הזו יוצרים מנהרה באמצעות כלים מכניים או פיצוצים מבוקרים. את הסלע המפורר או את העפר מפנים אל מחוץ למנהרה באמצעות משאיות לאחר מכן מצפים את קירות המנהרה שנוצרה בבטון מותז (בדרך כלל משוריין בסיבים), שכבת הבטון המותז מכונה בשם דיפון ראשוני. מעל שכבת הבטון המותז מבצעים שכבת איטום מחומרי איטום מותזים או מיריעות איטום ואז מבצעים את שכבת הדיפון הסופי, מבטון מזוין שנוצק במקום, בדרך כלל באמצעות משאבות. מכאן נראה שלמנהרה בביצוע בשיטת המנהור השלבי ישנן שלוש שכבות של קירוי. השכבה הראשונה היא קירות הסלע עצמם, השכבה השנייה היא הדיפון הראשוני מבטון מותז והשכבה השלישית היא שכבת הדיפון הסופי שעשויה מבטון מזוין.

### מנהור מתועש

בשיטה הזו החפירה מתבצעת באמצעות מכונה לכריית מנהרות. כאשר המכונה מתקדמת, היא מכרסמת את הסלע העומד בדרכה ומעבירה אותו לאחור, במקביל היא מרכיבה סביבה חלקים מבטון טרומי היוצרים מעגל, שמהווה את דיפון המנהרה. השיטה הזו מהירה בהרבה מהמנהור השלבי, אבל מתאימה רק למנהרות בעלות חתך אחיד ומעוגל.

### חפירה ומילוי

זו שיטת המנהור הפשוטה ביותר, אבל היא מתאימה למקרים פשוטים. בשיטה הזו מבצעים חפירה פתוחה, עד למפלס תחתית המנהרה המתוכננת ואז בונים את המנהרה. אחרי השלמתה של בניית המנהרה, מכסים את המנהרה וממלאים מעליה חומרים שונים, עד לגובה הרצוי. שיטה זו מכונה באנגלית בשם Cut and Cover.

המנהור המסורתי
--------------

חפירה וחציבת מנהרות הייתה מקובלת מהזמן העתיק, בתרבויות היסטוריות שונות. המנהור המסורתי בוצע בשתי גישות. הגישה הראשונה לא כללה תימוך כלל, אלא חפירה וחציבה בלבד, כאשר משקל הסלע שמסביב למנהרה התקבל על ידי מסת הסלע כולה. דוגמאות למנהור מסורתי ללא תימוך ניתן למצוא במערת צדקיהו ובנקבת השילוח באזור ירושלים. הצלחת מנהור כזה תלויה בעיקר בחוזק מסת הסלע וברציפותה, כיוון שמחסור בתימוך בסלעים חלשים ומתפוררים עלול לגרור מפולות שיהרסו את המנהרה.

סוג נוסף של מנהור מסורתי הוא מנהור תמוך, כפי שהיה מקובל, לדוגמה, במכרות עד תחילת המאה העשרים. הביצוע של מנהור כזה, כלל חפירה או חציבה בסלע ותמיכת גג המנהרה באמצעות מסגרות עץ או ברזל. מטרת התמיכות הייתה נשיאת משקל התקרה, על מנת למנוע מפולות והתמוטטות המנהרה. מנהרות בעפר או באדמה מילאו צרכים שונים, אזרחיים או צבאיים, תמיד היו תמוכות בתקרתן ובדרך כלל גם בדפנותיהן. זאת, כדי למנוע התמוטטות של התקרה או של הדפנות. ככל שהתעצמה הארטילריה במלחמות, נוצר צורך להגן על כוחות הצבא באמצעות העברת החיילים והעברת אמצעי הלחימה אל מתחת לפני הקרקע, אל תוך מנהרות או אל תוך בונקרים.

המנהור המודרני
--------------

תפיסת המנהור המודרני מכמתת את היכולת של מסת הסלע לקבל בעצמה חלק מהעומסים הנובעים מיצירת חלל המנהרה. באופן זה, חלק מהעומס מתקבל על ידי תמיכה מלאכותית וחלק אחר מתקבל על ידי החוזק המכני של מסת הסלע.

ראו גם
------

* קיר סלארי

קישורים חיצוניים
----------------

ויקישיתוף מדיה וקבצים בנושא **מנהור** בוויקישיתוף
* מנהור, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555902905171
* GND: 4061215-6
* LCCN: sh85138677

 |
**ריביירה אולצין** (במונטנגרית: **Košarkaški Klub Rivijera Ulcinj** או **Кошаркашки Клуб Ривијера Улцињ**), היא קבוצת כדורסל מונטנגרית מהעיירה אולצין, על חוף הים האדריאטי, המשחקת בליגה המונטנגרית.

היסטוריה
--------

הקבוצה הוקמה בשנת 1976 והשתתפה בליגה היוגוסלבית/סרבית. ובליגה המונטנגרית שהוקמה בשנת 2006. לאחר פירוקה של המדינה המשותפת של סרביה ומונטנגרו. הקבוצה מארחת לעיתים באולם הגדול **"מרשל טיטו"** המכיל 2,000 מקומות ישיבה. ולעיתים באולם הקטן **"ברדסבו ידינסבו"** המכיל 1,100 מקומות.

בעונות 2006/07, 2008/09, 2009/10, 2010/11 הגיעה הקבוצה עד לחצי גמר הפלייאוף בליגה. ובעונת 2006/07 ובעונת 2011/12 הגיעה עד לחצי גמר **הגביע המונטנגרי**.

הקבוצה השתתפה בעבר בליגה הבלקנית בעונות 2010-2012 (והגיעה עד לרבע הגמר).

תארים והישגים
-------------

* **ליגה המונטנגרית**:
	+ חצי גמר: 2007, 2009, 2010, 2011' 2013
* **הגביע המונטנגרי**:
	+ חצי גמר: 2007, 2012

שחקנים בולטים
-------------

* סרביהסרביה סיניסה טפבצ'ביץ'
* סרביהסרביה סאסה מיאלוביץ'
* סרביהסרביה אלכסנדר רדולוביץ'
* מונטנגרומונטנגרו מילוס דיוריסיץ'
* מונטנגרומונטנגרו רדוי דיורקוביץ'
* בוסניה והרצגובינהבוסניה והרצגובינה ניקולה יפטיץ'

קישורים חיצוניים
----------------

* אתר מידע על הקבוצה (אורכב 28.10.2011 בארכיון Wayback Machine)
פירוש נוסף ערך זה עוסק בהפיכת גז למוצק. אם התכוונתם לריבוץ בגאולוגיה, ראו ריבוץ (גאולוגיה).
דיאגרמת פאזות טמפרטורה-לחץ של מים
**רִבּוּץ** או **שִׁקּוּעַ**, או בלועזית: **דֶּפּוֹזִיצְיָה** (באנגלית: deposition), הוא תהליך פיזיקלי בו גז הופך ישירות למוצק ומדלג על השלב הנוזלי. תהליך זה מתרחש כאשר הטמפרטורה של הגז נמוכה מהטמפרטורה של הנקודה המשולשת, וכאשר לחץ האדים של הגז גבוה דיו. ריבוץ הוא התהליך ההפוך להמראה.

כפור ושלג
---------

כפור נוצר כאשר טמפרטורת האוויר יורדת מתחת לאפס ולחץ אדי המים נמוך מ-6.1 מיליבר. בתנאים אלו, חלק מאדי המים יעברו ריבוץ ויהפכו לקרח. היווצרות שלג בעננים היא דוגמה נוספת לריבוץ מטאורולוגי.

ריבוץ שכבה דקה
--------------

ריבוץ מלאכותי משמש לציפוי משטח בשכבה דקה של מוצק. כך למשל, אחד השלבים בייצור מעגל משולב קרוי ריבוץ פיזיקלי (PVD). בתנאי ריק, מאיצים גז לעבר מטרה מתכתית. בהתנגשות משתחררים אטומי מתכת, והם עוברים ריבוץ על-פני המצע של המעגל המשולב.
המתכות שמשמשות בתהליך זה הן אלומיניום, נחושת או טיטניום.

ראו גם
------

* מצב צבירה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דפוזיציה** |
| ויקימילון ערך מילוני בוויקימילון: **רבוץ** |
| ויקישיתוף תמונות ומדיה בוויקישיתוף: **ריבוץ** |

* הסבר על כפור

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529864505171
* LCCN: sh87001782

 |
מערך טקטוני של הלוחות באוקיינוס השקט ודרום אמריקה
**רעידת האדמה בצ'ילה ב-2015** הייתה רעידת אדמה שהתרחשה באוקיינוס השקט 46 ק"מ ממערב לעיר איאפל שבצ'ילה ב-16 בספטמבר 2015 בשעה 19:54:33 לפי שעון צ'ילה, בעומק 25 ק"מ. הרעידה הייתה בעוצמה של 8.3 בסולם מגניטודה לפי מומנט והורגשה כדרגה VIII בסולם מרקאלי. גל צונאמי בגובה 4.5 מטר נצפה בחוף צפונית למוקד.

רקע גאולוגי
-----------

רעידת האדמה התרחשה לאורך אזור ההפחתה שבין שני לוחות טקטוניים: הלוח הדרום-אמריקאי ולוח נסקה. הלוחות מתקרבים אחד לכיוון השני בקצב של כ-8 סנטימטרים בשנה, במסגרתה חודר לוח נסקה אל מתחת ללוח הדרום-אמריקאי. תנועה זו יוצרת פעילות סייסמית וגעשית ערה לאורך צ'ילה. 

אזור החוף של צ'ילה ידע בעבר רעידות אדמה גדולות בגבול זה בין הלוחות, בהן רעידת האדמה בוואלדיביה (1960) (הנקראת גם "רעידת האדמה הצ'יליאנית הגדולה") בה נהרגו אלפי אנשים, רעידת האדמה ב-2007, שגרמה לשני הרוגים ולהרס של כ-4,000 בתים וורעידת האדמה ב-2010 בה נמנו 562 הרוגים וכ-1,500,000 בתים נהרסו.

רעשי משנה
---------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
נמנו לפחות שבעה רעשי משנה בעוצמה של 6.0 ויותר בסולם מגניטודה לפי מומנט.

נזקי רעידת האדמה
----------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

קישורים חיצוניים
----------------

ויקישיתוף מדיה וקבצים בנושא **רעידת האדמה בצ'ילה** בוויקישיתוף
* תיאור ונתוני רעידת האדמה, באתר הסקר הגאולוגי של ארצות הברית

הערות שוליים
------------

1. ↑  חדשות 2, ‏רעש אדמה חזק הרעיד את צ'ילה, מיליון בני אדם פונו, באתר ‏מאקו‏‏, ‏17 בספטמבר 2015‏
**בית העלמין היהודי של קישינב** (ברומנית: **Cimitirul evreiesc din Chișinău**) שוכן בצפון-מזרח קישינב, באזור בויוקאני, ברחוב מילנו. זה אחד מבתי העלמין הישנים ביותר של העיר, שמתפקד מ-1887, אך יש בו גם קברים ישנים יותר.

במהלך מלחמת העולם השנייה נגרמו נזקים גדולים בחלק המזרחי של בית העלמין. ב-1958 חולק בית העלמין לשניים ובאחד החלקים הוקם שוק חקלאי. בסביבות 1960 פורק החלק המזרחי של בית העלמין, המצבות נופצו ושימשו לבניית גדר עבור החלק המערבי, עבור בתי קברות נוספים ולריצוף שבילי הפארק "אלונלול" הסמוך. בעבר שטח בית העלמין היה בן 15 הקטרים, אך כעת נותר לו 12 הקטרים וביתר הוקמו שיכונים ומגרשי טניס.

לפי מקורות היסטוריים סובייטיים, נמצאו בבית העלמין היהודי, בקבר שנפתח לאחר השחרור, 837 גופות ירויות, חלקן, על פי הממצאים, נקברו בעודם בחיים עם ידיים כבולות. העובדות אומתו על ידי חקירה רפואית-משפטית ועל ידי עדי ראייה.

קישורים חיצוניים
----------------

ויקישיתוף מדיה וקבצים בנושא **בית העלמין היהודי של קישינב** בוויקישיתוף

הערות שוליים
------------

1. ↑  Locuri din Chișinău unde se păstrează amintirea Holocaustului (ברומנית)
2. ↑  המקורות הסובייטים נמנעים בצורה עקבית מציון הלאום או הדת היהודית, הם מדברים על אזרחים סובייטיים, אך מהנסיבות ברור שמדובר ביהודים.
3. ↑  פנקס הקהילות - רומניה, כרך שני, עמוד 414
**וורן גריפין השלישי** (נולד ב-10 בנובמבר 1971), הידוע בכינוי **וורן ג'י** (באנגלית: **Warren G**) הוא ראפר אמריקאי, ואח חורג של הראפר והמפיק המצליח ד"ר דרה.
חבר לשעבר בכנופיית 'קריפס' בלונג ביץ'.

קריירה מוזיקלית
---------------

וורן ג'י, יליד לונג ביץ', קליפורניה, התחיל את הקריירה המוזיקלית שלו בהרכב 213 (קידומת טלפון של אזור מזרח לוס אנג'לס) יחד עם נייט דוג וסנופ דוג.
הלהקה הצליחה בזכות הקשר של וורן ג'י שהכיר אותה לאחיו החורג ד"ר דרה שגרם להחתמתם בחברת התקליטים Death Row Records של שוג נייט.
בשנת 1992 וורן ג'י תרם רבות להפקת אלבום הבכורה של ד"ר דרה The Chronic שאירח בין היתר את כל הרכב 213 יחד עם חבריהם מהרכב דה דוג פאונד .

בשנת 1993 וורן ג'י הפיק לעצמו את סינגל הבכורה שלו בהשתתפות נייט דוג ומיסטה גרים שנקרא Indo Smoke (עשן הגראס).
שנה לאחר מכן ב-1994 יצא אלבום הבכורה בחברת התקליטים Def Jam Records שנקרא Regulate... G Funk Era והלהיט הגדול מהאלבום ובכלל של וורן ג'י היה "Regulate".

בשנת 1997 יצא אלבומו השני שנקרא Take A Look Over Your Shoulder. האלבום זכה להצלחה ומכר יותר משני מיליון עותקים בארצות הברית.

בשנת 1998 הופיעו וורן ג'י והזמרת הנורווגית סיסל יחד בדואט שהתבסס על הקטע "מחולות פוליבצים" מתוך האופרה "הנסיך איגור" והפך ללהיט באירופה. ג'י ביצע קטעי ראפ בעוד סיסל ביצעה קטעי מקהלה.

ב-1999 יצא אלבומו השלישי I Want It All. באלבום השתתפו ראפרים בולטים דוגמת מאק 10, סנופ דוג, קורופט ואיב. באותה שנה שיחק בדרמת הפשע "כביש מהיר" לצד דריל האנה.

בשנת 2001 וורן ג'י חתם ביוניברסל רקורדס והוציא את אלבומו הרביעי The Return of the Regulator שאיכזב מאוד ולא הצליח במכירות. באלבום הזה שאפילו עטיפתו הייתה בדיוק כמו באלבום הראשון שלו, וורן ג'י ניסה לשחזר את אלבום הבכורה שלו משנת 1994 ללא הצלחה.

בשנת 2003 וורן ג'י חבר לחבריו להרכב 213 סנופ דוג ונייט דוג והחליטו להקליט את האלבום שלא יצא וזה שוחרר 2004 בשם The Hard Way. הלהיט הגדול ביותר מתוך האלבום היה "Grupie Luv" והאלבום נכנס למקום הרביעי במצעד המכירות של מגזין בילבורד הנחשב.
בשנת 2005 הוציא וורן ג'י את אלבומו החמישי In the Mid-Nite Hour תחת לייבל עצמאי.

דיסקוגרפיה
----------

* 1994: Regulate...G Funk Era
* 1997: Take a Look Over Your Shoulder
* 1999: I Want It All
* 2001: The Return of the Regulator
* 2009: The G Files

קישורים חיצוניים
----------------

ויקישיתוף מדיה וקבצים בנושא **וורן ג'י** בוויקישיתוף
* 

* אתר האינטרנט הרשמי של וורן ג'י
* וורן ג'י, ברשת החברתית פייסבוק

* וורן ג'י, ברשת החברתית טוויטר

* וורן ג'י, במסד הנתונים הקולנועיים IMDb (באנגלית)

* וורן ג'י, באתר אייטונס (באנגלית)

* וורן ג'י, באתר ספוטיפיי

* וורן ג'י, באתר Last.fm (באנגלית)

* וורן ג'י, באתר AllMusic (באנגלית)

* וורן ג'י, באתר MusicBrainz (באנגלית)

* וורן ג'י, באתר דיזר

* וורן ג'י, באתר Discogs (באנגלית)

* וורן ג'י, באתר Songkick (באנגלית)

* וורן ג'י, באתר Genius

* וורן ג'י, באתר SecondHandSongs

* וורן ג'י, באתר בילבורד (באנגלית)

* וורן ג'י, באתר טיידל (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 8060111
* BnF: cb13972213z (data)
* GND: 134896718
* ISNI: 0000 0000 7839 1188
* LCCN: no97026110
* MusicBrainz: 85d7666c-d3ce-4e2c-8b1b-f20db7cdae4f
* NKC: xx0033781
* NLG: 258835
* SNAC: w6x09jr3
* SUDOC: 157863638
* VIAF: 71145969942032250265
* WorldCat: lccn-no97026110

 |
**בית הספר התיכון השש-שנתי על שם רנה קסין** הוא תיכון ממלכתי בירושלים השוכן בשכונת מעלות דפנה, וגובל באתר ההנצחה גבעת התחמושת ובשכונת רמת אשכול. בית הספר נקרא על שמו של המשפטן רנה קאסן.

היסטוריה
--------

בית הספר נוסד בידי חברת אליאנס (כי"ח), והוא נחנך בספטמבר 1974 בנוכחות קאסן.

בראשית שנות השמונים סופח מבנה בית הספר הישן של שכונת שמואל הנביא שיצא משימוש, בית הספר מוריה, אל בית הספר רנה קסין ולבית הספר הצטרפה שכבת כיתות ז'.

בית הספר התפרסם בסוף שנות ה-90 כאשר אחדים מבוגריו נהרגו בפעולות צבאיות ובפיגועים בתקופה קצרה. בעשור הראשון של המאה ה-21 התאחד עם חטיבת הביניים במסגרת היערכות לשינויים הדמוגרפיים בירושלים. רבים מהמורים בו הועסקו כעובדי קבלן המפוטרים כל קיץ, כדי לחסוך בתשלומי שכר.

החל משנת 2013, בית הספר שייך לרשת "דרכא".

אופי בית הספר
-------------

במקום לומדים תלמידים חילונים מהשכונות הצפוניות של ירושלים, בעיקר תלמידי ארבע שכונות הבריח, כמו גם תלמידי שכונות שמואל הנביא וצמרת הבירה הסמוכות אליהן. כמו כן, למדו בו תלמידים משכונות חדשות באזור בטרם נוסדו בהן תיכונים.

בבית הספר היו חטיבת ביניים וחטיבה עליונה. בחטיבה העליונה היו מספר מגמות, מגמה פיזיקלית, כימית, ביולוגית, ספרותית, סוציולוגית, תיירותית (הכשרת סוכני נסיעות) ומגמה להכשרת עובדי משרד.

חטיבת הביניים מנוהלת על ידי חגי הלל ובית הספר התיכון מנוהל על ידי שגיא כהן.

בבית הספר לומדים כ-480 תלמידים.

בבית הספר מתקיימת תוכנית "יום הפעילות" ובמסגרתו כל תלמידי בית הספר יוצאים בכל שבוע להשתתף בפעילות חברתית-קהילתית-תרבותית, מכיתה ז' ועד י"ב.[דרוש מקור]

ראו גם
------

* רשימת בוגרי בית הספר

קישורים חיצוניים
----------------

* 

* אתר האינטרנט הרשמי של בית הספר רנה קסין
* בית הספר רנה קסין, ברשת החברתית פייסבוק
* רנה קסין דרכא, ירושלים, באתר של רשת "דרכא"

הערות שוליים
------------

1. ↑  רנה קאסן הגיע לחנוכת בי"ס על־שמו במז' ירושלים, דבר, 9 בספטמבר 1974.
2. ↑  דניאל בן סימון, "חולפות בראשי תמונות של הנכדים שלי מנסים לפתור את הסכסוך", באתר הארץ, 21 במרץ 2002.
3. ↑  יולי חרומצ'נקו, לא תיסגר חטיבת הביניים ב"רנה קסין" בירושלים, באתר הארץ, 16 ביולי 2004.
4. ↑  אסף שטול-טראורינג, מאבקם של "מורי הקבלן": הגישו תלונה למשרד התמ"ת על פגיעה בזכויות ההעסקה שלהם, באתר הארץ, 28 ביוני 2011.
5. ↑  משרד החינוך, באתר הכל אודות מוסדות החינוך.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 127212845
* WorldCat: viaf-127212845

 |
**נורברט שנדור באלוג** (בהונגרית: **Norbert Sándor Balogh**; נולד ב-21 בפברואר 1996 בהיידובסרמן שבהונגריה) הוא כדורגלן הונגרי המשחק החלוץ בקבוצת דונאיסקה סטרדה מליגת העל הסלובקית ובנבחרת הונגריה.

קריירת מועדונים
---------------

באלוג גדל במחלקות הנוער של היידובסרמן ודברצן ו.ס.ק.. בעונת 2013/2014 הושאל ללטברטש מהליגה ההונגרית השלישית, במדיה ערך 11 הופעות ליגה והבקיע שני שערים. לאחר חזרתו לדברצן ו.ס.ק. שיחק באלוג במשך עונה וחצי בקבוצה הבוגרת של המועדון, במדיה ערך 33 הופעות ליגה והבקיע חמישה שערים במסגרת ליגת העל ההונגרית.

ב-13 בינואר 2016 חתם באלוג בפלרמו מהסרייה א'. ב-17 בינואר ערך באלוג את הופעת הבכורה שלו במועדון, בהפסד 0–4 לגנואה במסגרת המחזור ה-20 בליגה לעונת 2015/2016. בסך הכל ערך 22 הופעות ליגה במדי המועדון.

ב-21 באוגוסט 2018 הושאל באלוג למשך עונה אחת לאפואל ניקוסיה מליגת העל הקפריסאית. הוא ערך 12 הופעות ליגה במדי המועדון, בהן הבקיע שני שערים, וזכה עם המועדון באליפות קפריסין.

ב-14 בספטמבר 2019 חתם באלוג על חוזה לעונה אחת בהאל סיטי מהפוטבול ליג צ'מפיונשיפ. ב-23 באוקטובר ערך את הופעת הבכורה שלו במועדון, בניצחון 1–2 על נוטינגהאם פורסט במסגרת המחזור ה-13 בליגה לעונת 2019/2020. בסך הכל ערך באלוג שלוש הופעות ליגה במדי המועדון, ובתום העונה שוחרר מהמועדון.

ב-3 בספטמבר 2020 חתם באלוג בבודפשט הונבד מליגת העל ההונגרית. הוא שיחק במועדון במשך עונה וחצי, בהן ערך 39 הופעות ליגה והבקיע 12 שערים.

במחצית השנייה של עונת 2021/2022 הושאל באלוג לדונאיסקה סטרדה מליגת העל הסלובקית. הוא ערך 12 הופעות ליגה במהלך תקופת ההשאלה, בהן הבקיע שני שערים. בתום העונה חתם על חוזה קבוע במועדון.

קריירה בינלאומית
----------------

ב-5 ביוני 2017 ערך באלוג את הופעת הבכורה שלו בנבחרת הונגריה, בהפסד 0–3 לנבחרת רוסיה במשחק ידידות.

תארים
-----

אפואל ניקוסיה
* אליפות קפריסין (1): 2018/2019

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  Calciomercato Palermo, c'è Balogh. E Nestorovski scalpita באתר Corriere dello Sport, ‏ 10 בינואר 2016 (באיטלקית)
2. ↑  UFFICIALE: Palermo, Balogh ceduto all'Apoel Nicosia באתר Tutto Mercato Web, ‏ 21 באוגוסט 2018 (באיטלקית)
3. ↑  Norbert Balogh: Hull City sign Hungary international on free-agent deal באתר BBC, ‏ 14 בספטמבר 2020 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"נורברט באלוג"**.
**נורברט ואן בלואמן** (בהולנדית: **Norbert van Bloemen**, המכונה צ'פלוס;‏ 1670, אנטוורפן – 1746, אמסטרדם),  היה צייר פלמי, שעבד בעיקר באיטליה וברפובליקה ההולנדית. הוא ידוע בנופי איטליה ובסצינות הז'אנר שמזכירות את סגנון ציורי הבמבוצ'אנטי. הוא גם צייר דיוקנאות וכמה ציורים עם סצ'ינות היסטוריות.

ביוגרפיה
--------

נורברט ואן בלואמן נולד באנטוורפן כאחיהם הצעיר של פיטר ויאן פרנס. שני האחים הגדולים האלה היו ציירים בעלי קריירות מצליחות באיטליה ובאנטוורפן. נורברט הוכשר על ידי אחיו הגדול פיטר, אך ייתכן שהיה לו גם מורים אחרים, אחרי שפיטר עזב את אנטוורפן לליון בשנת 1674. בליון הצטרף מאוחר יותר לפיטר אחיו יאן פרנס. מאוחר יותר נסעו פיטר ויאן פרנס לרומא, שם בשנת 1688 הם נרשמו בקהילת סנט אנדרה דלה פראטה.  בשנת 1690 הצטרף נורברט לשני אחיו ברומא. לא בטוח אם הוא גר עם אחיו בסנט אנדרה דלה פראטה.

נורמברט ואן בלואמן, משפחת איכרים ליד השולחן
נורברט הפך לחבר בבנטפויכלס, אגודה של אמנים הולנדים ופלמיים שהיו פעילים ברומא. מקובל היה בבנטפויכלס לתת לכל אחד מחברי האגודה כינוי. הכינוי של נורברט היה "צ'פלוס". הסיבה לכך שהוא נקרא על שם הגיבור המיתולוגי היווני הזה לא ידועה.

בשנת 1724 עזב נורברט את רומא, שם נותר רק אחיו יאן פרנס, מאז שפיטר הבכור חזר למולדתו באנטוורפן בשנת 1694. ייתכן שנורברט שב לאנטוורפן אך לא התיישב שם, אולי בגלל היעדר הצלחה מסחרית. אחר כך הוא עבר להתגורר ולעבוד באמסטרדם. הוא נשאר שם כל חייו.

נורברט ואן בלואמן, שוק ירקות ופירות
הוא היה אחד ממוריו של קורנליוס פלוס ואן אמסטל באמסטרדם.

יצירתו
------

נורברט ואן בלואמן צייר בעיקר סצנות ז'אנר ונופים איטלקיים, בסגנון קרוב לאלה של אחיו הגדול פיטר שהיה גם המורה שלו.  הוא גם ביצע מדי פעם ציורים היסטוריים, כולל עבודות עבור הכנסיות הקתוליות בהולנד ומספר דיוקנאות כמו הדיוקן של יאן זומר פיטצ'ר, סוחר אמנות באמסטרדם. 

נראה כי נורברט מעולם לא הצליח להשיג אותה רמה של הצלחה כמו אחיו הגדולים פיטר ויאן פרנס שיצירותיהם זכו להערכה רבה במהלך חייהם וניתן למצוא אותם באוספים בינלאומיים יוקרתיים. ההערכה היא שהוא עזב את רומא ואיטליה בגלל חוסר הצלחה שם.

קישורים חיצוניים
----------------

ויקישיתוף מדיה וקבצים בנושא **נורברט ואן בלואמן** בוויקישיתוף

הערות שוליים
------------

1. ↑  Norbertus van Bloemen' and 'Nolbertus van Bloemen': שמות נוספים שלו
2. 1 2  Norbert van Bloemen at the Netherlands Institute for Art History (in Dutch)
3. 1 2 3 4  Norbert van Bloemen at Hadrianus
4. ↑  Pieter van Bloemen at Hadrianus
5. 1 2  Christine van Mulders and Alain Jacobs. "Bloemen, van." Grove Art Online. Oxford Art Online. Oxford University Press. Web. 2 December 2014
6. ↑  Norbert van Bloemen Biography in: Arnold Houbraken, De groote schouburgh der Nederlantsche konstschilders en schilderessen, 1718 (in Dutch)
7. ↑  X. van Eck, The artist's religion: paintings commissioned for clandestine Catholic churches in the northern Netherlands, 1600-1800, Simiolus 27 (1999), p. 70-94
8. ↑  Portrait of Jan Pietersz Zomer, Art Dealer in Amsterdam at the Rijksmuseum

|  |  |
| --- | --- |
| בקרת זהויות עריכת הנתון בוויקינתונים | 
* BPN: 17379322
* GND: 13889809X
* ISNI: 0000 0000 8283 7891
* NKC: xx0244241
* RKD: 9135
* ULAN: 500044890
* VIAF: 95975841
* WorldCat: viaf-95975841

 |
**נור א-דין מחמוד** (בערבית: **نورالدين محمود**; 1899–1981) היה קצין עיראקי ממוצא כורדי ששימש כמפקד חיל המשלוח העיראקי במלחמת העצמאות, מפקדם מטעם הליגה הערבית של כלל הצבאות הפולשים למדינת ישראל במלחמת העצמאות, וכן כראש ממשלת עיראק למספר שבועות ב-1952 ו-1953.

ביוגרפיה
--------

מחמוד נולד במוסול. התגייס לצבא עיראק. בשנת 1948 היה בדרגת לואא' המקבילה לדרגת אלוף בצה"ל, ושימש כמפקד דיוויזיה 1 של הצבא העיראקי. הנהגתה של עיראק הובילה קו קיצוני כנגד הקמת מדינת ישראל ושליטי עיראק תיאמו את פלישת מדינות ערב לשטח המדינה החדשה. את ההכנות הוביל קצין אחר בדרגת לואא' בשם איסמעיל ספואת, אך משפרצה המלחמה מונה מחמוד למפקד הכוחות הפולשים. מחמוד נשא בתואר "מפקד הצבאות הפולשים בפועל", כאשר בתואר "מפקד הצבאות הפולשים" נשא עבדאללה הראשון, מלך ירדן. ב-8 במאי נפגש מחמוד עם עבדאללה, על מנת להכין את הכוחות ללחימה, ולאחר ההכרזה על הקמת מדינת ישראל פלשו מדינות ערב לשטח המדינה החדשה.

למעשה, לא היה לכוחות הפולשים פיקוד אחיד, ופיקודו של מחמוד היה פורמלי בלבד, והוא לא שלט בפועל בניהול הקרבות. על חיל המשלוח העיראקי פיקד בפועל זעים טאהר אל-זביידי ועל הכוח העיראקי הממוכן פיקד עקיד מוחמד רפיק עארף.

חיל המשלוח העיראקי כשל במשימותיו, ולא הצליח להשתלט על האזורים אותם יועד לכבוש, באזור בית שאן ועפולה בעקבות כישלונו במהלך הקרב על קיבוץ גשר במאי 1948. עם זאת, הצליח לבלום את הסתערות כוחות צה"ל על ג'נין במהלך הקרב על ג'נין. ב-1949, לאחר סיום המלחמה, הוחזר חיל המשלוח לעיראק.

בשנת 1952 שימש מחמוד כרמטכ"ל הצבא העיראקי. בנובמבר 1952 התפטרה ממשלת עיראק, בעקבות מהומות סטודנטים, והעוצר עבד אל-אילה הטיל על הפוליטיקאי הוותיק ג'מיל אל-מדפעי להקים ממשלה, אך הוא כשל בנסיונותיו. ב-23 בנובמבר 1952 מינה עבד אל-אילה את מחמוד לראש ממשלה. מחמוד דיכא את המהומות ביד קשה. ממשלתו של נור א-דין נועדה מלכתחילה להיות ממשלת מעבר קצרת ימים, והוא עצמו לא היה בעל שאיפות פוליטיות, פרט לשאיפה לשמר את שלטון בית המלוכה ההאשמי, לו היה נאמן. בעקבות המהומות נערכו בחירות חדשות, והשלטון נערך להעברת השלטון מהעוצר עבד אל-אילה למלך פייסל השני שהגיע לבגרות. במסגרת זו הוטלה הרכבת הממשלה על אל-מדפעי, ששב והחליף את מחמוד כראש ממשלה ב-29 בינואר 1953.

הוא מת בשנת 1981.

הערות שוליים
------------

1. ↑  אנציקלופדיה של מוסול (הקישור אינו פעיל, 1 באוקטובר 2022)
2. ↑  ירושלים, ירושלים עמ' 306
3. ↑  פסח מלובני, **מלחמות בבל החדשה**, הוצאת מערכות, 2009, עמ' 58
4. ↑  הליגה מכינה את הפלישה, על המשמר, 14 במאי 1948
5. ↑  אל"מ (מיל) אברהם איילון, ‏המעורבות העיראקית במלחמת העצמאות, **מערכות** 246, ספטמבר 1975
6. ↑  מלובני, עמ' 58
7. ↑  פסח מלובני, **מלחמות בבל החדשה**, הוצאת מערכות, 2009, עמ' 58
8. ↑  מיכאל אפל, **המזרח התיכון בימינו: עראק, מלוכה, מהפכה, רודנות**, הוצאת האוניברסיטה הפתוחה, 2005 עמ' 121
9. ↑  רמטכ"ל עיראק נטל לידו את השלטון במדינה, על המשמר, 24 בנובמבר 1952
10. ↑  אל -מידפעי בראש ממשלת עיראק, על המשמר, 30 בינואר 1953
**נורברט אריך קרוכר** (בגרמנית: **Norbert Erich Kröcher**‏; 14 ביולי 1950 – 16 בספטמבר 2016) היה טרוריסט גרמני מתנועת ה-2 ביוני.

ביוגרפיה
--------

קרוכר נולד בברלין ב-14 ביולי 1950. ב-1972 הוא הקים יחד עם אשתו גבריאל קרוכר-טיידמן את ארגון הטרור תנועת ה-2 ביוני. זמן קצר לאחר מכן הם הפכו למבוקשים בגין שוד בנק. קרוכר עזב את גרמניה והתיישב בסטוקהולם, שם פגש אנשי שמאל רדיקלי נוספים כמוהו. אשתו סרבה להתלוות אליו. הם נפרדו והיא נותרה בגרמניה. ב-1973 היא נלכדה בבוכום. 

לאחר המצור על שגרירות גרמניה המערבית בסטוקהולם, משטרת שוודיה לכדה כמה מחברי סיעת הצבא האדום והסגירה אותם לגרמניה המערבית. אחד מהם, זיגפריד האוזנר, מת בכלא. בעקבות כך, הפכו הטרוריסטים הגרמנים את שוודיה ליעד פוטנציאלי, ובמיוחד את שרת המשפטים השוודית אנה-גרטה לייון. קרוכר הקים כוח משימה מיוחד שנקרא "קומנדו זיגפריד האוזנר", שכתכנן לחטוף את לייון. המבצע נדחה כמה פעמים, וכשכבר היה מוכן לצאת לדרך, החליטה המשטרה השוודית להתערב. ב-31 במרץ 1977 נעצרה משטרת שוודיה את קרוכר, ובמהרה נעצרו גם שאר חברי כנופייתו. 

כעבור כמה ימים, קרוכר הוסגר לגרמניה יחד עם מנפרד אדומייט. הוא הואשם במגוון פשעים, ונמצא בכלא עד 1985. הוא חי בברלין עד 2016, אז אובחן עם סרטן מתקדם. בעקבות כך, הוא החליט להתאבד בירייה.

קישורים חיצוניים
----------------

* Website
* *SWR2 Archivradio – 30 Jahre Deutscher Herbst* 4. April 1977: Terroristen aus Schweden
* Norbert Erich Kröcher, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1033018260
* ISNI: 0000 0000 2178 4167
* LCCN: n79013332
* SELIBR: 397719
* VIAF: 67732899
* WorldCat: lccn-n79013332

 |
**נורברט אדר** (בגרמנית: **Norbert Eder**;‏ 7 בנובמבר 1955 – 2 בנובמבר 2019) היה כדורגלן גרמני, ששיחק בעיקר בנירנברג ובבאיירן מינכן בעמדת המגן. היה שותף לשלוש זכיות באליפות וזכייה בגביע יחד עם באיירן מינכן.

קריירת מועדונים
---------------

### נירנברג

אדר נולד בביברגאו שבגרמניה המערבית. הוא הצטרף לקבוצת הנוער של נירנברג בגיל 18, וכעבור שנה, בשנת 1974, עלה לקבוצה הבוגרת, ששיחקה אז בליגת הבונדסליגה השנייה בה העביר ארבע עונות. בשנת 1978 אדר העפיל עם נירנברג אל הבונדסליגה אשר ירדה בחזרה כעבור עונה אחת. בעונת 1980 נירנברג עם אדר העפילה שוב אל הבונדסליגה, כאשר היא זוכה באליפות הבונדסליגה השנייה, ואדר משמש כאחד השחקנים החשובים בקבוצה, כאשר בשנים האחרונות שלו בקבוצה שיחק בעיקר כקשר. אדר שיחק בנירנברג במשך עשור, צבר 301 הופעות וכבש 27 שערים.

### באיירן מינכן

בשנת 1984 חתם אדר בבאיירן מינכן, ששילמה עבורו 150 אלף מארק גרמני. אדר הפך לאחד השחקנים החשובים ביותר בבאיירן מינכן בשנות ה-80, זכה עמה בשלוש אליפויות רצופות ובגביע מקומי אחד, והעפיל עמה לגמר גביע אירופה לאלופות 1987, בו הפסידה 1–2 לפורטו, כשאדר משחק 90 דקות. סך הכל אדר השלים ארבע שנים בבאיירן מינכן, וכבש שישה שערים ב-132 הופעות.

### פ.צ. ציריך

בשנת 1988 חתם אדר בפ.צ. ציריך, בה שיחק עונה אחת, וכבש שני שערים ב-25 הופעות. בקיץ 1989 פרש אדר ממשחק פעיל, ונשאר לעבוד בפ.צ. ציריך בתפקידים ניהוליים, בעיקר בקבוצות חובבים.

קריירה בינלאומית
----------------

לאדר 9 הופעות במדי נבחרת גרמניה המערבית. אדר היה שחקן הרכב קבוע בנבחרת במונדיאל 1986, בו הפסידה בגמר לנבחרת ארגנטינה.

קריירת אימון
------------

לאחר הפרישה, אדר התנסה באימון, בעיקר במועדונים קטנים כ-DJK רוזנהיים, פ.צ. גרמיש-פרטנקירכן, 1860 רוזנהיים ו-TuS הולצקירכן.

נפטר ב-2 בנובמבר 2019.

תארים
-----

עם נירנברג:

* אליפות הבונדסליגה השנייה: 1979/80

עם באיירן מינכן:

* אליפות הבונדסליגה (3) 1984/85, 1985/86, 1986/87
* הגביע הגרמני: 1985/86

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת מערב גרמניה – מונדיאל 1986 (מקום שני)** |
| --- |
| 1 שומאכר • 
2 בריגל • 
3 ברמה • 
4 פורסטר • 
5 הרגט • 
6 אדר • 
7 ליטבארסקי • 
8 מתאוס • 
9 פלר • 
10 מגאת • 
11 רומניגה • 
12 שטיין •
13 אלגוור • 
14 ברטולד •
15 אאוגנטאלר •
16 תון •
17 יאקובס •
18 ראן •
19 אלופס •
20 הנס •
21 רולף •
22 אימל •
מאמן: בקנבאואר | מערב גרמניהמערב גרמניה |
**נוּר אֶל-עֵין** (בערבית מצרית: **نور العين**, תעתיק מדויק: **נוּרֶ (א)לְעֵין**; בעברית: "אור העין") הוא אלבום מוזיקת פופ ערבית של הזמר המצרי עמר דיאב שיצא לאור ב-1996. אלבום זה הוא האלבום שהצליח ביותר מבין אלבומיו של הזמר.

הפקה ופרסום
-----------

האלבום פורסם בשנת 1996 וזכה להצלחה הן במזרח התיכון והן בשאר העולם. הוא היה האלבום הנמכר ביותר באותה תקופה מבין שאר האלבומים של אמנים מזרח-תיכוניים.

שיר הנושא באלבום, **חביבי יא נור אל-עין** ("אהובי אור העין"), זכה להצלחה בינלאומית, בין היתר, בפקיסטן, הודו, ברזיל, איראן, אפגניסטן, ארגנטינה, צ'ילה, צרפת, ודרום אפריקה. גרסת הרמיקס של השיר זכתה לפופולריות רבה ברחבות ריקודים באירופה.

הווידאו קליפ שהופק עבור השיר יחד עם להקת **עַאלַם אֶל-פַן** (**عالم الفن**) (אנ') (ער') היה אחת ההפקות המפוארות והיקרות ביותר במזרח התיכון באותם ימים.

האלבום הוכר בפרסי המוזיקה העולמיים (אנ') כאלבום הנמכר ביותר במזרח התיכון בשנת 1996.

רצועות האלבום
-------------

האלבום מכיל שמונה רצועות:

1. **נוּר אֶל-עֵין** (**نور العين**; אור העין) (05:09)
2. **מֻש חַצְ'עַף (חַדְעַף)** (**مش حضعف**; לא נחלש) (05:25)
3. **נַפְס אֶל מַכַּאן** (**نفس المكان**; אותו המקום) (04:40)
4. **לֵילֶה מִן עֹמְרִי** (**ليلة من عمري**; לילה מחיי) (04:56)
5. **עַאיזִין יְעֵ'ירוּכּ** (**عايزين يغيروك**; רוצים לשנותך) (05:52)
6. **מִן אַוַל מַרַּה** (**من أول مرة**; מהפעם הראשונה) (04:35)
7. **אֶוְעֶדְנִי** (**إوعدني**; הבטח לי) (05:25)
8. **יוֹמֵינְהֹם** (**يومينهم**; יומיים שלהם) (03:48)

קישורים חיצוניים
----------------

* MusicBrainz נור אל-עין באתר MusicBrainz
* שיר הנושא נור אל-עין, בביצוע עמר דיאב, וידאו קליפ של השיר באתר יוטיוב

הערות שוליים
------------

1. ↑  הזמר המצרי, עמר דיאב, מוכר על ידי שיא גינס העולמי בפרסי המוזיקה העולמיים, באתר Guinness World Records, ‏2016-09-28 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: fb283298-f1ac-3d43-81af-e61032e2e486

 |